OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA KULTURNO-POVIJESNOG CENTRA SMŽ ZA 2023.GODINU

1. UVOD

Godišnji izvještaj o izvršenju Financijskog plana Kulturno-povijesnog centra SMŽ za 2023. godinu sastavljen je prema odredbama članka 86. Zakona o proračunu (NN 144/21).

Godišnji izvještaj o izvršenju Financijskog plana za 2023. godinu obuhvaća :

- Opći dio koji se sastoji od Sažetka Računa prihoda i rashoda, Računa prihoda i rashoda po ekonomskoj klasifikaciji i izvorima financiranja i Rashodima po funkcijskoj klasifikaciji

- Posebni dio koji sadrži izvršenje rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata

- Obrazloženje općeg i posebnog dijela izvještaja o izvršenju financijskog plana Kulturno-povijesnog centra SMŽ

1. OPĆI DIO

Ukupni prihodi u 2023. godini izvršeni su u iznosu od 237.701,05 eura što je 84% godišnjeg plana.

Prihodi se sastoje od:

1. Općih prihoda i primitaka – Prihoda iz nadležnog proračuna u iznosu 236.903,92 eura, Sredstva su utrošena na plaće zaposlenih, materijalne rashode i nabavu nefinancijske imovine
2. Vlastitih prihoda – Prihodi od pruženih usluga i prihodi od kamata na depozite po viđenju u iznosu 797,13 eura. Sredstva su utrošena za materijalne rashode u programskoj djelatnosti, nabavu sredstava za izložbe i edukativne radionice.

Ukupni rashodi u 2023. godini izvršeni su u iznosu od 238.846,68 eura što je 83% godišnjeg plana.

Rashodi se sastoje od:

1. Rashoda za zaposlene u iznosu 96.288,82 eura, ostvarenih 86% u odnosu na plan.
2. Materijalnih rashoda u iznosu 64.001,60 eura ostvarenih 76% u odnosu na plan.
3. Financijskih rashoda u iznosu 511,13 eura, ostvarenih 76% u odnosu na plan.
4. Rashoda za nabavu nefinancijske imovine u iznosu 78.045,13 eura, ostvarenih 87% u odnosu na plan.

Preneseni višak iz prethodne godine iznosi 3.131,09,00 eura, u promatranom razdoblju ostvaren je manjak prihoda od 1.145,63 eura, te se u naredno razdoblje prenosi višak od 1.985,46 eura.

1. POSEBNI DIO

**Program javnih potreba u kulturi** sastoji se od dvije aktivnosti:

AKTIVNOST: Redovni program Kulturno-povijesnog centra SMŽ

U navedenoj aktivnosti izvršeno je ukupno 223.535,79 eura. Sredstva su utrošena za rashode za redovno poslovanje ustanove, rashode za zaposlene i materijalne rashode za režijske troškove i troškove održavanja. Rashodi za nabavu nefinancijske imovine u iznosu od 78.045,13 eura utrošeni su za nabavu računala i računalne opreme, uredskog namještaja, opreme za izložbe zbog opremanja dodijeljenog novoobnovljenog prostora u Ulici Kralja Tomislava 5 u Sisku koji je Kulturno-povijesnom centru dodijeljen na korištenje, te za nabavu službenog automobila i za izradu dodatnih elaborata nužnih za dovršetak obnovu zgrade Odjela baštine u Petrinji.

AKTIVNOST: Programska djelatnost

U navedenoj aktivnosti utrošeno je ukupno 15.310,89 eura, a sredstva su utrošena za organiziranje pedagoških radionica, realizaciju tematskih izložbi, stručnih predavanja kao i realizaciju izdavačkih projekata.

 RAVNATELJ

 Ivica Valent